На основу члана 99. става 7. Закона о стечају ("Службени гласник РС" бр. 104/09, 99/11 - др. закон, 71/12 - одлука УС и 83/14), стечајни дужник **АД Мала Босна Мала Босна - у стечају**, ул. Едварда Кардеља бр. 1, 24217 Мала Босна (Суботица), кога заступа стечајни управник Агенција за лиценцирање стечајних управника - Центар за стечај, а по пуномоћју повереник Саша Митровић:

**ОГЛАШАВА**

**издавање у закуп земљиштa стечајног дужника**

**јавним прикупљањем писаних понуда**

|  |
| --- |
| **Предмет издавања у закуп** |
| **Пољопривредно и грађевинско земљиште укупне површине 144hа 9ari 29m2, које се налази у Општини Суботица у КО Доњи Град на:*** + **на кат. парцелама бр.** 39310, 40301, 40333, 40417, 40475, 40476, 40547, 40548, 40549, 40636, 40637, 40671, 42795, 42821, 42831, 40302/1, 40302/2, 40331/1, 40418/1, 40430/1, 40560/1, 40560/2, 40623/1, 40727/1, 42490/1, 42490/2, 42540/1\*.

**\* Детаљни подаци о кат. парцелама које се дају у закуп дата је у огласној документацији.** |

Прaво нa учешће у поступку издавања у закуп земљишта јавним прикупљањем понуда имају сва правна и физичка лица која:

1. Након добијања профактуре изврше уплату ради откупа документације у износу од **80.000,00** **динара** увећано за **ПДВ.** Профактура се **мора** преузети на адреси ул. Цара Душана бр. 43, 22000 Сремска Митровица сваког радног дана у периоду од 09:00 до 14:00часова, уз обавезну телефонску најаву поверенику стечајног управника на тел: 063/500184, или писаним захтевом путем електронске поште на e-mail: sashamitrovich@gmail.com. Крајњи рок за **преузимање профактуре је до 14:00 часова дана 25.10.2024. године**. Крајњи рок за уплату и преузимање документације истиче закључноса **25.10.2024. године**.
2. Уплате депозит у износу од **2.000.000,00** **динара** на текући рачун стечјног дужника бр. **200-2389440103001-06** отворен код Банка Поштанска штедионица А.Д. Београд, најкасније до **28.10.2024. године**. Уплаћени депозит урачунаће се у цену закупа.
3. Потпишу изјаву о губитку права на повраћај депозита. Изјава чини саставни део документације сачињене за потребе издавања пољопривредног и грађевинског земљишта у закуп.
4. Немају неизмирених обавеза или дуговања по било ком основу према стечајном дужнику, а што укључује сва лица која имају статус повезаних лица са Понуђачем, у смислу одредаба Закона о привредним друштвима.
5. У последње две године рачунајући од дана објаве огласа нису били у блокади или да није била вршена принудна наплата по текућем рачуну (доставити потврду НБС).

Пољопривредно и грађевинско земљиште из овог огласа издаје се у закуп у виђеном стању и закупац се не може позивати на његове физичке недостатке. Закуп се уговара на временски период до 31.10.2025. године.

Накнадне рекламације након потписивања уговора о закупу неће се признати. Земљиште се не може издати у подзакуп.

Закупнина се плаћа у целости, у року од 3 дана од дана потписивања уговора за цео период закупа, а пре уласка закупца у посед земљишта које је предмет закупа. У случају доцње закупца у предаји предметног пољопривредног и грађевинског земљишта по истеку периода закупа, уговорна казна коју је закупац дужан исплатити закуподавцу износи **2.000.000,00 динара,** за сваки започети месец доцње.

**Крајњи рок за достављање понуда је 29.10.2024. године до 11:45 часова.** Прихватају се искључиво понуде у запечаћеној коверти са назнаком „ПИСМЕНА ПОНУДА ЗА ЗАКУП ИМОВИНЕ СТЕЧАЈНОГ ДУЖНИКА „АКЦИОНАРСКО ДРУШТВО МАЛА БОСНА, МАЛА БОСНА – у стечају“ ул. Едварда Кардеља бр. 1, 24217 Мала Босна (Суботица), матични бр. 08236526 – НЕ ОТВАРАТИ“.Понуде се достављају на следећу адресу: Агенција за лиценцирање стечајних управника, Центар за стечај, ул. Теразије бр. 23, Београд, III спрат, канцеларија 310.

Минимално прихватљива понуда износа закупнине је 36.000,00 динара по хектару. Понуде морају бити исказане у укупном износу за цео период закупа.

**Запечаћена коверта са понудом доставља се лично и треба да садржи:**

* пријаву за учешће потписану лично или од стране овлашћеног лица и доказ да је у питању овлашћено лице;
* доказ о уплати депозита;
* безусловну понуду, уз навођење јасно одређеног износа на који понуда гласи;
* потписану изјаву о губитку права на повраћај депозита;
* овлашћење за заступање оверено код јавног бележника, уколико отварању понуда не присуствује понуђач лично;
* извод из регистра привредних субјеката и ОП образац, ако се као понуђач јавља правно лице, односно извод из регистра пољопривредних домаћинстава, ако се као понуђач јавља физичко лице;
* потврда НБС о непостојању блокаде или принудне наплате у последње две године.

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантом нису дозвољене. Све понуде се достављају на српском језику. Непотпуне и неуредне понуде, као и понуде које садрже услов неће се узимати у разматрање.

Отварање понуда биће одржано дана **29.10.2024. године у 12:00 часова** (15 минута по истеку времена за достављање понуда), на адреси: Агенција за лиценцирање стечајних управника, Центар за стечај, ул. Теразије бр. 23, Београд, III спрат, сала 301.

Након отварања понуда комисија ће јавно прочитати резултате из свих приспелих понуда које се узимају у разматрање, те ће, уколико буде више понуђача дати могућност да исти два пута побољшају своје иницијалне понуде.

Учесницима који нису стекли статус најбољег понуђача, депозит се враћа у року од 8 дана од дана проглашења најбољег понуђача. Уплатилац депозита губи право на повраћај депозита у складу са изјавом о губитку права на повраћај депозита.

Након што пристигну понуде, исте ће бити прослеђене Одбору поверилаца стечајног дужника ради доношења одлуке.

Уговор о закупу пољопривредног и грађевинског земљишта закључује се у року од 3 радна дана од дана, прибављања сагласности Одбора поверилаца.

Осим закупнине, Закупац преузима обавезу да сноси и трошкове пореских и других обавеза по питању закупљеног земљишта (порез на земљиште, пољарину, водни допринос и сл.), доходак од пољопривреде и закупнине које се по основу закупа имају платити надлежном финансијском органу, као и трошкове осигурања и обезбеђења имовине.

Порез и трошкове који произилазе из закљученог уговора о закупу у целости сноси закупац.

Закуподавац и Одбор поверилаца нису у обавези да прихвате ниједну достављену понуду.

Oвлашћено лице: Повереник Саша Митровић, тел. 063/500-184, е-mail: sashamitrovich@gmail.com.